b'\n_START_ARTICLE_\nNorth Sea Jazz Festival\n_START_PARAGRAPH_\nNorth Sea Jazz Festival (etablert 1976) er en \xc3\xa5rlig nederlandsk sommerfestival, kjent som en av jazzens viktigste. Initiativtaker Paul Acket hadde allerede f\xc3\xb8rste \xc3\xa5ret samlet ledende skikkelser innen jazzen som Sarah Vaughan, Count Basie, Dizzy Gillespie og Stan Getz til Kongressenteret i Haag._NEWLINE_I 1989 startet Gigs for kids, en arena for sv\xc3\xa6rt unge talenter; i 1998 startet det \xc3\xa5rlige samarbeidet med International Association for Jazz Education (IAJE), der unge utvalgte musikere, ofte under utdanning, har sin mulighet._NEWLINE_I 1990 startet de to ukeslange North Sea Jazz Heat p\xc3\xa5 tre friluftsscener, samt Midsummer Jazz Gala, avholdt i forkant av selve jazzfestivalen. Fra 2000 har en \xc2\xabs\xc3\xb8sterfestival\xc2\xbb v\xc3\xa6rt avholdt i Cape Town. Festivalen hadde avholdt 220 arrangementer for 100\xc2\xa0000 tilskuere i 2005. I 2006 ble hovedscenen flyttet til Ahoy i Rotterdam, da senteret i den Haag ble avviklet._NEWLINE_Festivalen har siden 1985 gitt ut Bird Awards, og siden 1998 har den nederlandske musikkindustrien delt ut Edison Jazz Awards under festivalen. I 1990 og 1992 ble festivalen utropt til \xc2\xabverdens beste\xc2\xbb av det amerikanske tidsskriftet JazzTimes. den har ogs\xc3\xa5 mottatt \xc2\xabFidof Diploma\xc2\xbb av International Organization of Festival Organizers.'